Kalisteenika

Kalisteenika (inglise keeles calisthenics) on treeningu vorm, milles kasutatakse ainult enda keharaskust jõu, painduvuse ja vastupidavuse parandamiseks. Kalisteenika on aina enam populaarsust koguv spordiala, kuna see ei nõua spetsiaalseid jõusaali seadmeid ega igakuist liikmetasu.

Harjutuste käigus treenitakse keha kui tervikut. Kalisteenika treeningkavades on enim levinud harjutusteks rippes kätekõverdused (lõuatõmbed), kükid, toenglamangus kätekõverdused ja rööbaspuudes kätekõverdused (dipsid). Neid harjutusi saab teha erinevates variatsioonides, et suurendada harjutuse raskusastet ja intensiivsust. Kalisteenika sport ei ole mõeldud ainult tipp-sportlastele, vaid pakub väljakutseid igat tüüpi inimestele. 

Sõna calisthenics pärineb vanakreeka sõnadest kállos (tähendades ilu ning rõhutades esteetilist naudingut, mis tuleneb inimkeha täiuslikkusest) ja sthenos, mis tähendab jõudu (suurt vaimset tugevust, julgust, jõudu ja sihikindlust). See on oskus kasutada keharaskust, et arendada oma füüsist.

Peamine eripära kalisteenika spordi juures on selle lihtsus. Erinevalt paljudest teistest spordi- ja fitness aladest ei vaja kalisteenika peaaegu, et üldse varustust. Seetõttu on kõigil lihtne selle spordiga alustada, olenemata nende asukohast või rahalistest võimalustest. Lisaks on Eestis loodud mitmeid suurepäraseid välijõusaale spetsiaalselt oma keharaskusega treeninguteks, mis võimaldavad viia Sinu oskused maksimaalsele tasemele.

Kalisteenika on mitmekülgne ja väljakutseid pakkuv spordiala, mis arendab jõudu, painduvust ja keha kontrolli. See on viimastel aastatel populaarsust kogunud tänu oma ligipääsetavusele ja tõhususele füüsilise vormi edendamisel. Olenemata sellest, kas olete algaja või kogenud sportlane, loob kalisteenika sport väga hea füüsilise ettevalmistuse paljudeks spordialadeks. 

 Eesti Kalisteenika ja Tänavaspordi Liit 
Eesti kalisteenikasporti juhatab Eesti Kalisteenika ja Tänavaspordi Liit. Liidu asutasid 1. detsembril 2022 Erik Naissaar ja Kristjan Lõvisüda(endine Kullamaa). Erik on korraldanud Eesti kalisteenikasporti aastast 2015 ning Kristjan rajanud kümneid spordiobjekte. Juhatuses on olnud ka Rasmus Juhanson. Alates 5. veebruarist 2026 on liidu juhatuses Robin Reidma, Harli Lees ning Kaspar Kallas.

 Kalisteenikaharjutused 
pisi|348x348px|Kalisteenika elemendid

 Eelised teiste treeninguvormide ees 
Kõigil treeninguvormidel, olgu selleks jõutreeningud jõusaalis või vastupidavuse treenimine jooksurajal, on omad tugevad ja nõrgad küljed. Kalisteenika ilu seisneb eelkõige selle lihtsuses ja kättesaadavuses. Kuna treenimine toimub eelkõige oma keharaskusega (ja soovi korral vähese varustusega), on kalisteenika treeningukavad väga mitmekesised. Treenida on võimalik varustuseta kodus (treenija ei pea endale ostma kallist spordivarustust ega trenažööre) ja ka värske õhu käes: tavalisel spordiväljakul või välitreeninguteks mõeldud jõulinnakus.

Samuti on eeliseks võimalus tegeleda antud treeninguvormiga olenemata vanusest või hetkelisest füüsilisest vormist. Iga harjutust saab kehaasendit muutes teha nii kergemaks kui ka raskemaks. See asjaolu muudabki kalisteenika treeningukavad paindlikuks ja igaühele sobivaks.

Lisaks heale füüsisele omandab treenija uusi elemente, mis arendavad jõudu ja on ka visuaalselt muljetavaldavad.
pisi|258x258px|Kalisteenika harjutused

 Põhilised harjutused 
Kalisteenika harjutusi sooritatakse rütmiliselt, minimaalse varustusega (enamasti keharaskusega). Peaaegu kõik harjutused treenivad korraga mitut lihasegruppi ning töösse on kaasatud ka kõige raskemini treenitavad lihased. Koos lihastega areneb liigeste jõud. Lisaks psühhomotoorsete oskuste (nt tasakaalu, nobeduse ja koordinatsiooni) parandamisele aitab kalisteenikaga tegelemine kaasa ka lihasmassi kasvatamisele ja vastupidavuse arendamisele. Selleks kasutatakse liigutusi, mis sisaldavad oma keharaskuse tõmbeid ja surumist ning sellega hüppamist või kiikumist. 

Põhilised harjutused kalisteenikas on lõuatõmbed ja nende variatsioonid, kätekõverdused (nii pinnal, kui rööbaspuudel), jala-ja põlvetõsted (rippudes, rööbaspuudel, lamades, seistes), L-hoid, plank, istessetõusud, kükid ja väljaasted. Tuntumad elemendid on kätelseis ja kätekõverdused kätelseisus, taga-ja eesrõhtripe, planche, inimlipp rootsi seinal ja risttoeng.

 Võistlusdistsipliinid 
Kalisteenikaspordis domineerib kaks distsipliini: vabakavad ja jõu vastupidavus.

 Vabakavad näevad välja akrobaatilised, mis koosnevad dünaamiliste ja staatiliste elementide sümbioosist. Sarnaneb ta vanakooli riistvõimlemisele, kuid sportlasele on antud on vabadus, ehk siis kohustuslikud elemendid puuduvad. Nii dünaamika, kui staatika vajab suurepärast keha tunnetust ja baasjõudu. Dünaamilised elemendid sooritatakse hooglemise või muu inertsi tulemusena ning staatilised elemendid hõlmavad mingi kindla sundasendi hoidmist. Ühed raskeimad staatilised elemendid kalisteenikaspordis on staatilised hoidmised nagu rõhtripe (inglise keeles front lever), lipu hoidmine varbseinal või postist kinni haarates (human flag), kätelseis ning samuti ka rõhttoeng (full planche). Need nõuavad väga head baasjõudu, koordinatsiooni ja üldist keha kontrolli. Ühtlasi õpetavad nimetatud elemendid paremini enda keha mehaanikat tunnetama.  Võistlustel mõõdupuuks lisaks staatikale ja dünaamikale on veel kombinatsioonide kokkupanek, ehk sportlase harjutuste jada, kuidas ja mis järjekorras on kava kokku pandud, millise sujuvusega on sooritus, samuti annab iseloomulikult vürtsi sportlase stiil ning muusikavalik.
 Jõuvastupidavus (Strength Endurance) kujutab endast ettenähtud baasharjutuste sooritamist kiiruse peale. Eestis astub lavale harilikult kaks sportlast korraga ning kumbagi sportlast jälgib kaks kohtunikku. Euroopa suurematel võistlustel võistleb korraga aga kuni 15 sportlast, igaühel kaks kohtunikku; võistlus on korraldatud kvalifikatsioonide, poolfinaalide ja finaalidena jne. 

Üldiselt jõutreeningute käigus treenitakse keha kui tervikut. Kalisteenika jõutreeningu kavades on näitena mõned enim levinud harjutusteks rippes kätekõverdused (lihtkeeles lõuatõmbed), kükid, toenglamangus kätekõverdused ja rööbaspuudel kätekõverdused. Harjutusi saab teha erinevates variatsioonides, et suurendada harjutuse raskusastet ja intensiivsust. Kalisteenika ei ole mõeldud ainult tippsportlastele, vaid seda saavad kasutada igas vanuses treenijad ja huvilised.

 Kalisteenika harrastamine Eestis 
Eestis saab kalisteenikaga tegelda näiteks järgmistes spordiklubides: Striidikool, Stuudio Üksus, Sparta spordiklubi, Reval Sport, Golden Club, Kalisteenika Tehas, Fly & Hold spordiklubi, Saarema Kalisteenika, Silja Koppel treeningud. 

pisi|243x243px|Jõulinnak Nõos
Eestis on kümneid välispordiväljakuid, mis sobivad kalisteenikaga tegelemiseks.

 Viited 

 Välislingid 
 WebMD - Better information. Better health
 Men´sHealth
 The White Coat Trainer - Fitness For Busy People
 SWEAT
 Stuudioüksus – kalisteenika näiteid Eestis
 BarMonkeys – kalisteenika näiteid Eestis
 Kalisteenikatreeningupaigad Eestis (otsida märksõnade „välijõusaal“ või „jõulinnak“ järgi) 

 Kalisteenikateemalised YouTube'i kanalid 
 https://www.striidikool.ee
 THENX
 Calsithenicsmovement
 Osvaldo Lugones
 Frank Medrano
 Dominik Sky
 Austin Dunham
 Calisthenics & Weight Training
 Tom Merrick

Kategooria:Kehakultuur